ΚΑΝΟΝΙΣΜΟΣ (ΕΚ) αριθ. 3127/93 ΤΟΥ ΣΥΜΒΟΥΛΙΟΥ της 5ης Νοεμβρίου 1993 για την κατανομή, για το 1993, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Εσθονίας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8, την πρόταση της Επιτροπής, Εκτιμώντας: ότι, σύμφωνα με τη διαδικασία που προβλέπεται στη συμφωνία για τις αλιευτικές σχέσεις μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας (2), και ιδίως τα άρθρα 3 και 6, η Κοινότητα και η Εσθονία προέβησαν σε διαβουλεύσεις επί του θέματος των αμοιβαίων αλιευτικών δικαιωμάτων για το 1993, καθώς και επί του θέματος της διαχειρίσεως των κοινών βιολογικών πόρων- ότι, κατά τη διάρκεια των διαβουλεύσεων, οι αντιπροσωπείες της Κοινότητας και της Εσθονίας συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το έτος 1993- ότι θα πρέπει να ληφθούν τα αναγκαία μέτρα για να εφαρμοστούν τα αποτελέσματα των διαβουλεύσεων που πραγματοποιήθηκαν μεταξύ των εν λόγω αντιπροσωπειών- ότι, για να εξασφαλιστεί μια αποτελεσματική διαχείριση αλιευμάτων, θα πρέπει να κατανεμηθούν μεταξύ των κρατών μελών, μέσω χορήγησης ποσοστώσεων, σύμφωνα με το άρθρο 8 του κανονισμού (ΕΟΚ) αριθ. 3760/92- ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες (3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αλιεύσεις που μπορούν να πραγματοποιηούν τα σκάφη υπό σημαία κράτους μέλους έως τις 31 Δεκεμβρίου 1993 σε ύδατα που εμπίπτουν στη δικαιοδοσία της Εσθονίας, όσον αφορά την αλιεία, περιορίζονται στις ποσοστώσεις που καθορίζονται στο παράρτημα. Άρθρο 2 1. Η χρηματοδοτική συνεισφορά που προβλέπεται στο άρθρο 7 της συμφωνίας αλιείας με την Εσθονία καθορίζεται, για την περίοδο που αναφέρεται στο άρθρο 1 του παρόντος κανονισμού, σε 177 340 Ecu που θα καταβληθεί σε λογαριασμό που θα ορίσει η Εσθονία. 2. Η χρηματοδοτική συνεισφορά που προβλέπεται στο άρθρο 8 της συμφωνίας καθορίζεται, για την περίοδο που αναφέρεται στο εν λόγω άρθρο 1, σε 20 000 Ecu και θα καταβληθεί σε λογαριασμό που θα ορίσει η Εσθονία. 3. Οι αρχές της Εσθονίας ενημερώνουν την Κοινότητα για τον τρόπο που χρησιμοποιούνται οι συνεισφορές που αναφέρονται στις παραγράφους 1 και 2, το αργότερο εννέα μήνες από την καταβολή. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Νοεμβρίου 1993.

[Source: multi_eurlex | Tokens: 2677]